Travnati teren

[300px|mini|[Roger Federer na Centralnom terenu tokom Wimbledona 2006.]]
**Travnati teren** jedan je od četiri tipa podloga na kojima se igra tenis. Ovi tereni prave se od trava u različitim sastavima, u zavisnosti od turnira.

Iako su travnati tereni tradicionalniji od ostalih tipova teniskih terena, troškovi njihovog održavanja veći su u odnosu na tvrdu i zemljanu podlogu. U nedostatku odgovarajućih pokrivača travnati tereni moraju se ostaviti jedan dan da se osuše s obzirom na to da trava postane vrlo klizava kad je mokra.

Ovi tereni najčešći su u Britaniji iako na sjeveroistoku SAD-a ima više privatnih travnatih terena.

## Stil igre 
Zbog toga što travnati tereni znaju biti klizavi, loptica često prokliza i odskoči nisko, zadržavajući pritom većinu svoje brzine, rijetko prelazeći iznad visine koljena. Osim toga, česti su i loši odskoci. Kao rezultat toga, igrači moraju stići do loptice brže nego na ostalim podlogama i izmjene udaraca obično budu kratke; dakle, trava nagrađuje brzinu i snagu. Na travi servis i vraćanje servisa igraju veliku ulogu u određivanju ishoda poena, što efektivno povećava važnost servisa i zadržava fokus u izmjenama, na koje često mogu znatno utjecati padovi u koncentraciji. Travnati teren favorizira servis-volej igru.

## Igrači 
[mini|desno|150px|[Serena Williams servira na Wimbledonu 2008.]]
Među najuspješnije igrače na travi u Open Eri spadaju Martina Navratilova, Roger Federer, Margaret Court, Billie Jean King, Pete Sampras, Steffi Graf, Serena Williams, Novak Đoković, Rod Laver, John Newcombe, Evonne Goolagong Cawley, Björn Borg, Chris Evert i Venus Williams. Svi su osvojili najmanje pet pojedinačnih titula na Grand Slam turnirima na travi; Navratilova je osvojila 12, Federer i Court osam, a King, Sampras, Graf, Serena Williams i Đoković po sedam. Ostali igrači koji su bili relativno uspješni na travi u Open Eri jesu Arthur Ashe, Ken Rosewall, Boris Becker, John McEnroe, Stefan Edberg, Virginia Wade, Rafael Nadal, Petra Kvitová i Andy Murray.

Mnogi teniski analitičari smatraju Samprasa jednim od najvećih igrača na travi svih vremena. On je osvojio sedam pojedinačnih titula na Wimbledonu u osam godina (od 1993. do 2000), izgubivši samo u četvrtfinalu 1996. Najuspješniji teniser na travi trenutno je Roger Federer (osam pojedinačnih titula). Raznovrsnost udaraca, brzina, kretanje i slajsovi njegova su najjača oružja. Prije poraza od Rafaela Nadala na Wimbledonu 2008. imao je niz od 65 dobijenih mečeva na travi i 40 uzastopnih pobjeda na samom Wimbledonu.

Najuspješnija aktivna teniserka na travi jest Venus Williams s pet pojedinačnih vimbldonskih titula. Dobila je pet od njenih devet finala Wimbledona (tri je izgubila od njene sestre Serene). Njih dvije imaju i šest zajedničkih vimbldonskih titula u parovima.

## Profesionalni turniri na travi 
Sezona profesionalnih turnira na travi prilično je kratka. Do 2014. sastojala se samo od Wimbledona, dvije sedmice turnira u Britaniji i kontinentalnoj Evropi prije njega te turnira u Newportu (Rhode Island) u sedmici nakon njega. Od 2015. nešto je proširena dodatnom sedmicom između Roland Garrosa i Wimbledona. Na ATP Touru Mercedes Cup u Stuttgartu promijenio je podlogu sa zemlje na travu 2015, a od 2017. održava se novi turnir na travi, u sedmici prije Wimbledona. Na WTA Touru Mallorca je bila domaćin turnira na travi od 2016. do 2019, a od 2021. turnir je prebačen na ATP Tour.

### Sezona turnira na travi 
## Reference 
## Vanjski linkovi 
* LTA – vodič za travnate terene 

Trava